《翠微山房对月》
清代·尹耕云

松柏蔽广椒，薜萝翳幽户。夜气澄深寥，烟光澹林莽。

謦咳偶一声，四山欲相语。默思尘世容，变态亦何取。

晨眉方修蛾，夕步已猛虎。我拙百无营，遁迹避钟鼓。

天高月正中，星斗稀可数。屏息游太初，气象见上古。

陟降俨在庭，敢云不闻睹。安得终日心，常如此有主。

作者简介：（?—1877）清江苏桃源人，字瞻甫，号杏农。道光三十年进士，授礼部主事，官至河陕汝道。为御史时，屡陈时政，为镇压太平军及捻军献策。英、法联军犯天津，力主决战。有《心白日斋集》等。